**ಸಿವಿಲ್ ಕಾಮಗಾರಿಗಳು**

**ಲೆಕ್ಕ ಶೀರ್ಷಿಕೆ 2401-00-001-1-01 ಯೋಜನೆ ಉಪ ಶೀರ್ಷಿಕೆ 200**

**ಕೃಷಿ ಆಯುಕ್ತಾಲಯ “ಕಟ್ಟಡಗಳ ನಿರ್ವಹಣೆ”**

2022-23ನೇ ಸಾಲಿನ ಆಯವ್ಯಯದಲ್ಲಿ ಮೇಲಿನ ಲೆಕ್ಕ ಶೀರ್ಷಿಕೆಯಡಿ ರೂ.600.00 ಲಕ್ಷಗಳ ಅನುದಾನವನ್ನು ಒದಗಿಸಲಾಗಿರುತ್ತದೆ.

ಕೇಂದ್ರ ಕಛೇರಿ, ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರ ಕಛೇರಿ, ಉಪ ಕೃಷಿ ನಿರ್ದೇಶಕರು ಕಛೇರಿ-1 ಮತ್ತು 2, ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರ ಕಛೇರಿ, ರೈತ ಸಂಪರ್ಕ ಕೇಂದ್ರಗಳು ಹಾಗೂ ವಿವಿಧ ಪ್ರಯೋಗಾಲಯಗಳ ಕಛೇರಿ ಕಟ್ಟಡಗಳ ಅಭಿವೃದ್ದಿ ಹಾಗೂ ಇತರೆ ಇಲಾಖಾ ಕಟ್ಟಡಗಳ ನವೀಕರಣ, ದುರಸ್ತಿ ಹಾಗೂ ನಿರ್ವಹಣೆ ಕಾಮಗಾರಿಗಳ ವೆಚ್ಚವನ್ನು ಈ ಲೆಕ್ಕ ಶೀರ್ಷಿಕೆಯಡಿ ಬಿಡುಗಡೆಯಾಗುವ ಅನುದಾನದಲ್ಲಿ ಭರಿಸಲಾಗುವುದು.

**ಕೈಗೊಳ್ಳಬಹುದಾದ ಕಾಮಗಾರಿಗಳ ವಿವರಗಳನ್ನು ಅನುಬಂಧ-1 ರಲ್ಲಿ ನೀಡಲಾಗಿದೆ.**

**ಅನುಬಂಧ-1**

**ಇಲಾಖೆಯ ವಿವಿಧ ಕಛೇರಿ ಕಟ್ಟಡಗಳಿಗೆ ತೀರಾ ಅವಶ್ಯವಿರುವ**

1. ನೀರು ಸರಬರಾಜು ಮತ್ತು ಒಳಚರಂಡಿ ದುರಸ್ತಿ ಹಾಗೂ ನಿರ್ವಹಣೆ ಕಾಮಗಾರಿ.
2. ವಿದ್ಯುತ್ ಸರಬರಾಜು ದುರಸ್ತಿ ಹಾಗೂ ನಿರ್ವಹಣೆ ಕಾಮಗಾರಿ.
3. ಕಟ್ಟಡಗಳ ಶೌಚಾಲಯ ದುರಸ್ತಿ ಮತ್ತು ನಿರ್ವಹಣೆ ಕಾಮಗಾರಿ
4. ಕಛೇರಿ ಆವರಣದಲ್ಲಿರುವ ರಸ್ತೆ ದುರಸ್ತಿ ಕಾಮಗಾರಿ.
5. ಕಟ್ಟಡಗಳ ಮೇಲ್ಛಾವಣಿ ದುರಸ್ತಿ ಹಾಗೂ ಮಳೆ ನೀರು ಕೊಯ್ಲು ಕಾಮಗಾರಿ.
6. ಕಛೇರಿ ಕಟ್ಟಡಗಳ ಬಣ್ಣ ಬಳಿಯುವ ಕಾಮಗಾರಿ.
7. ರೈತ ಸಂಪರ್ಕ ಕೇಂದ್ರಗಳ ಮತ್ತು ಇತರೆ ಇಲಾಖಾ ಕಟ್ಟಡಗಳ ಕಾಂಪೌಂಡ್ ನಿರ್ಮಾಣ ಕಾಮಗಾರಿ.
8. ಸೋಲಾರ್, ಯು.ಪಿ.ಎಸ್ ಹಾಗೂ ಬೀದಿ ದೀಪಗಳ ನಿರ್ವಹಣೆ ಹಾಗೂ ದುರಸ್ತಿ (ಕೇಂದ್ರ ಕಛೇರಿಗೆ ಮಾತ್ರ ಅನ್ವಯ).
9. ಹವಾ ನಿಯಂತ್ರಣಗಳ ನಿರ್ವಹಣೆ ಹಾಗೂ ದುರಸ್ತಿ ಕಾಮಗಾರಿ (ಕೇಂದ್ರ ಕಛೇರಿಗೆ ಮಾತ್ರ ಅನ್ವಯ).
10. ಎಫ್-ಬ್ಲಾಕಿನಲ್ಲಿರುವ ಲಿಪ್ಟಿನ ನಿರ್ವಹಣೆ ಮತ್ತು ದುರಸ್ತಿ ಕಾಮಗಾರಿ (ಕೇಂದ್ರ ಕಛೇರಿಗೆ ಮಾತ್ರ ಅನ್ವಯ).
11. ಜನರೇಟರ್ ನಿರ್ವಹಣೆ ಮತ್ತು ದುರಸ್ತಿ ಕಾಮಗಾರಿ (ಕೇಂದ್ರ ಕಛೇರಿಗೆ ಮಾತ್ರ ಅನ್ವಯ).
12. ಅವಶ್ಯವಿರುವ ಇತರೆ ಕಾಮಗಾರಿಗಳು.

**ಕಾಮಗಾರಿ ಕೈಗೊಳ್ಳಲು ಮಾರ್ಗಸೂಚಿಗಳು**

1. ಜಿಲ್ಲಾ ಜಂಟಿ ಕೃಷಿ ನಿದೇಶಕರು ಅಧೀನ ಕಛೇರಿಗಳಿಂದ ಬರುವ ಪ್ರಸ್ತಾವನೆಗಳನ್ನು ಪರಿಶೀಲಿಸಿ ಅತೀ ಅವಶ್ಯವಿರುವ ಕಾಮಗಾರಿಗಳನ್ನು ಮಾತ್ರ ಕೈಗೊಳ್ಳಲು ಕಟ್ಟಡದ ವಸ್ತು ಸ್ಥಿತಿಯ Colour Photo ಗಳೊಂದಿಗೆ ಅವಶ್ಯವಿರುವ ಅನುದಾನ ಬಿಡುಗಡೆಗೆ ಪ್ರಸ್ತಾವನೆಯನ್ನು ಸಲ್ಲಿಸುವುದು (ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರ ಪ್ರಸ್ತಾವನೆಗಳನ್ನು ಮಾತ್ರ ಮಾನ್ಯ ಮಾಡಲಾಗುವುದು)
2. ಕಾಮಗಾರಿಗಳನ್ನು KTPP ನಿಯಮಾನುಸಾರ ಕೈಗೊಳ್ಳುವುದು.
3. ಸಿವಿಲ್ ಕಾಮಗಾರಿಗಳನ್ನು ಲೋಕೋಪಯೋಗಿ ಇಲಾಖೆ ಅಥವಾ ಪಂಚಾಯತ್ ರಾಜ್ ಇಂಜಿನಿಯರಿಂಗ್ ಇಲಾಖೆಯ ಮುಖಾಂತರ ಕೈಗೊಳ್ಳುವುದು. ಇತರೆ ಸಂಸ್ಥೆಗಳ ಮೂಲಕ ಕಾಮಗಾರಿಗಳನ್ನು ಅನುಷ್ಟಾನಗೊಳಿಸಬೇಕಾದಲ್ಲಿ ಕೇಂದ್ರ ಕಛೇರಿಯ ಆದೇಶ ಸಂ 01/2017-18, ದಿನಾಂಕ:05.03.2018 ರ ಮಾರ್ಗ ಸೂಚಿಯನ್ವಯ ಕಾಮಗಾರಿ ಅನುಷ್ಟಾನಗೊಳಿಸಲು ಕ್ರಮ ವಹಿಸುವುದು. ತಪ್ಪಿದ್ದಲ್ಲಿ ಕಾಮಗಾರಿಗೆ ಆಡಳಿತಾತ್ಮಕ ಮಂಜೂರಾತಿ ನೀಡುವ ಅಧಿಕಾರಿಗಳನ್ನು ನೇರ ಹೊಣೆಗಾರರನ್ನಾಗಿ ಮಾಡಲಾಗುವುದು.
4. ನಿರ್ದಿಷ್ಟ ಕಾಮಗಾರಿಯನ್ನು ಕೈಗೊಳ್ಳಲು ಕೇಂದ್ರ ಕಛೇರಿಯಿಂದ ಜಿಲ್ಲೆಗಳಿಗೆ ಅನುದಾನ ಬಿಡುಗಡೆಯಾದ ನಂತರ ಕಾಮಗಾರಿಗಳ ಬದಲಾವಣೆಗೆ ಅವಕಾಶವಿರುವುದಿಲ್ಲ.
5. ಪ್ರತಿ ಮಾಹೆಯ 5 ನೇ ತಾರೀಖಿನ ಒಳಗೆ ಕಾಮಗಾರಿಗಳ ಭೌತಿಕ ಮತ್ತು ಆರ್ಥಿಕ ಪ್ರಗತಿಯನ್ನು ಇಂಜಿನಿಯರಿಂಗ್ ವಿಭಾಗಕ್ಕೆ ಸಲ್ಲಿಸುವುದು e-mail:agrieng@nic.in

ಕಟ್ಟಡ ವೆಚ್ಚಗಳು ಲೆಕ್ಕ ಶೀರ್ಷಿಕೆಃ **2401-00-001-1-01** ಉಪ ಲೆಕ್ಕ ಶೀರ್ಷಿಕೆ**: 071**

2022-23 **ನೇ ಸಾಲಿನ ಕೃಷಿ ಆಯುಕ್ತಾಲಯ ಯೋಜನೆ) ಲೆಕ್ಕ ಶೀರ್ಷಿಕೆ**: 2401-00-00-1-01, **ಉಪ ಲೆಕ್ಕ ಶೀರ್ಷಿಕೆ**:071) **ಕಟ್ಟಡ ವೆಚ್ಚಗಳು ಅಡಿಯಲ್ಲಿ ರೂ.**145.00 **ಲಕ್ಷಗಳನ್ನು ಒದಗಿಸಲಾಗಿದ್ದು,ಅನುಬಂಧದಲ್ಲಿ ನಮೂದಿಸಿರುವಂತೆ ವಿವಿಧ ಜಿಲ್ಲೆಗಳಿಗೆ ಮರು ಹಂಚಿಕೆ ಮಾಡಲಾಗಿದೆ. ಕೃಷಿ ಆಯುಕ್ತಾಲಯ ಯೋಜನೆ ಅಡಿಯಲ್ಲಿ, ಉಪ ಲೆಕ್ಕ ಶೀರ್ಷಿಕೆ:** 071-**ಕಟ್ಟಡ ವೆಚ್ಚಗಳು ಅಡಿಯಲ್ಲಿ ತಮ್ಮ ಅಧೀನ ಕಛೇರಿಗಳ ಬಾಡಿಗೆಯನ್ನು ಪಾವತಿ ಮಾಡುವ ಸಲುವಾಗಿ ಈ ಪತ್ರದ ಅನುಬಂಧದಲ್ಲಿ ತೋರಿಸಿರುವಂತೆ ಎಲ್ಲಾ** 31 **ಜಿಲ್ಲೆಗಳಿಗೆ ಒದಗಿಸಲಾಗಿದೆ. ಕೇಂದ್ರ ಕಛೇರಿಯ ಲೆಕ್ಕ ಶಾಖೆಯಿಂದ ಕಾಲಕಾಲಕ್ಕೆ ಬಿಡುಗಡೆ ಮಾಡುವ ಅನುದಾನವನ್ನು ತಾಲ್ಲೂಕು ಸಹಾಯಕ ಕೃಷಿ ನಿರ್ದೇಶಕರುಗಳು ಕಛೇರಿ ಕಟ್ಟಡ ಬಾಡಿಗೆ, ರೈತ ಸಂಪರ್ಕ ಕೇಂದ್ರಗಳ ಕಟ್ಟಡ ಬಾಡಿಗೆ ಮತ್ತು ಇತರೆ ಸಂಬಂಧಿತ ವೆಚ್ಚಗಳು ಅಂದರೆ ತೆರಿಗೆ ಮತ್ತು ಶುಲ್ಕಗಳ ಸಂದಾಯಕ್ಕೆ ಬಳಸಲು ಅನುಮತಿಸಿದೆ.**

* **ಬಾಡಿಗೆಯನ್ನು ಸಕ್ರಮ ಪ್ರಾಧಿಕಾರಿಯವರಿಂದ ಮಂಜೂರಾತಿ ಪಡೆದು ಪಾವತಿ ಮಾಡತಕ್ಕದು.**
* **ಪ್ರತಿ ಕಟ್ಟಡದ ಬಾಡಿಗೆ ಸಂದಾಯ ಕುರಿತು ವೆಚ್ಚದ ವಹಿಯನ್ನು ನಿರ್ವಹಿಸತಕ್ಕದು.**
* **ಒಂದು ವರ್ಷಕ್ಕಿಂತ ಹಿಂದಿನ ಅವಧಿಗೆ ಬಾಡಿಗೆಯನ್ನು ಪಾವತಿ ಮಾಡಲು ವಿಳಂಬ ವಿನಾಯ್ತಿ ಆದೇಶವನ್ನು ಪಡೆದಿರಬೇಕು.ಸುತ್ತೋಲೆ ಸಂಖ್ಯೆ:ರೈ.ಸಂ.ಕೇ/ತಾ-**2/**ಸ.ಕೃ.ನಿ.ಬಾ**/09-10/405, **ದಿನಾಂಕ**: 29-10-2009 **ರ ಪ್ರಕಾರ ಕ್ರಮಕೈಗೊಳ್ಳುವುದು.**

**ಬಾಡಿಗೆ ಪಾವತಿ ಮಾಡಿದ ನಂತರ ಈ ಬಗ್ಗೆ ಪೂರ್ಣ ಮಾಹಿತಿಯುಳ್ಳ ವರದಿಯನ್ನು ಕೇಂದ್ರ ಕಛೇರಿಯ, ಮುಖ್ಯ ಲೆಕ್ಕಾಧಿಕಾರಿಗಳು, ಲೆಕ್ಕ ವಿಭಾಗ, ಬೆಂಗಳೂರು ಇವರಿಗೆ ಕಳುಹಿಸತಕ್ಕದ್ದು. ಒಂದು ವೇಳೆ ಜಿಲ್ಲಾ ಪಂಚಾಯ್ತಿ ವತಿಯಿಂದ ಕಛೇರಿಗಳ ಬಾಡಿಗೆಗಾಗಿ ಅನುದಾನವನ್ನು ಬಿಡುಗಡೆ ಮಾಡಿದ್ದಲ್ಲಿ ಇಲಾಖೆಯ ವತಿಯಿಂದ ಬಿಡುಗಡೆ ಮಾಡಿರುವ ಅನುದಾನವನ್ನು ಅದ್ಯರ್ಪಣೆ ಮಾಡತಕ್ಕದ್ದು. ಜಿಲ್ಲಾ ಪಂಚಾಯ್ತಿಗಳಿಂದ ಈ ಹಿಂದೆ ಬಾಡಿಗೆ ಪಾವತಿ ಮಾಡಿದ್ದಲ್ಲಿ ಯಾವ ಅವಧಿಯವರೆಗೆ ಬಾಡಿಗೆಯನ್ನು ಪಾವತಿ ಮಾಡಲಾಗಿದೆ ಎಂಬ ಮಾಹಿತಿಯನ್ನು ನೀಡತಕ್ಕದ್ದು.**

**ಸೂಚನೆಃ**

1. **ಸಹಾಯಕ ಕೃಷಿ ನಿರ್ದೇಶಕರ ಕಛೇರಿಯ ಕಟ್ಟಡದಲ್ಲಿ ರೈತ ಸಂಪರ್ಕ ಕೇಂದ್ರಗಳು ಕಾರ್ಯ ನಿರ್ವಹಿಸುತ್ತಿದ್ದಲ್ಲಿ ಅಂತಹ ಸಹಾಯಕ ಕೃಷಿ ನಿರ್ದೇಶಕರ ಕಛೇರಿಗಳಿಗೆ ಈ ಘಟಕದಡಿ ಹೆಚ್ಚಿನ ಅನುದಾನವನ್ನು ನೀಡಿರುವುದರಿಂದ ಸಹಾಯಕ ಕೃಷಿ ನಿರ್ದೇಶಕರ ಕಛೇರಿ ವೆಚ್ಚದಲ್ಲಿ ರೈತ ಸಂಪರ್ಕ ಕೇಂದ್ರದ ನಿರ್ವಹಣಾ ವೆಚ್ಚವನ್ನು ಸಹ ಬರಿಸಬಹುದು.**
2. **ಯೋಜನೆಯಡಿ ಬಿಡುಗಡೆಯಾಗುವ ತ್ರೈಮಾಸಿಕ ಅನುದಾನವನ್ನು ಆಯಾ ತ್ರೈಮಾಸಿಕದಲ್ಲೇ ಪೂರ್ಣ ವೆಚ್ಚ ಮಾಡುವುದು. ಇಲ್ಲವಾದಲ್ಲಿ ಮುಂದಿನ ತ್ರೈಮಾಸಿಕ ಅನುದಾನವನ್ನು ಬಿಡುಗಡೆ ಮಾಡಲಾಗುವುದಿಲ್ಲ.**

ಕೃಷಿ ಆಯುಕ್ತಾಲಯ ಯೋಜನೆ ಮಾಸಿಕ ಪ್ರಗತಿ ವರದಿ

ಲೆಕ್ಕ ಶೀರ್ಷಿಕೆ **2401-00-001-1-01** ಕೃಷಿ ಆಯುಕ್ತಾಲಯ ಯೋಜನೆ

(ಉಪ ಲೆಕ್ಕ ಶೀರ್ಷಿಕೆ **071**) ಜಮೀನು ಮತ್ತು ಕಟ್ಟಡಗಳು

**ಜಿಲ್ಲೆಃ ತಿಂಗಳ ವರದಿ----------** **ಆರ್ಥಿಕಃ ಲಕ್ಷ ರೂ.ಗಳಲ್ಲಿ**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ಸಂ** | **ಘಟಕಗಳು** | **ವಾರ್ಷಿಕ ಗುರಿ** | **ಹಿಂದಿನ ತಿಂಗಳವರೆಗಿನ** | | **ಈ ತಿಂಗಳ ಸಾಧಿಸಿದ ಪ್ರಗತಿ** | | ಒಟ್ಟು ಪ್ರಗತಿ | | ಷರಾ |
| **ಗುರಿ** | **ಸಾಧನೆ** | **ಗುರಿ** | **ಸಾದನೆ** | **ಗುರಿ** | **ಸಾಧನೆ** |
| 1 | 071-**ಜಮೀನು ಮತ್ತು ಕಟ್ಟಡಗಳು** |  |  |  |  |  |  |  |  |

**ವಿ.ಸೂ. ಯಾವುದೇ ಘಟಕದಲ್ಲಿ ಸಾಧಿಸಿದ ಪ್ರಗತಿ ಪ್ರತಿಶತ 75 ಕ್ಕಿಂತ ಕಡಿಮೆ ಇದ್ದರೆ ಷರಾ ಕಾಲಂನಲ್ಲಿ ವಿವರಣೆ ಕಡ್ಡಾಯವಾಗಿ ನೀಡಬೇಕು.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2022-23**ನೇ ಸಾಲಿನ ಕೃಷಿ ಆಯುಕ್ತಾಲಯ (ಯೋಜನೆ) ಲೆಕ್ಕ ಶೀರ್ಷಿಕೆ **2401-00-001-1-01,** ಉಪ ಲೆಕ್ಕ ಶೀರ್ಷಿಕೆ: **071- )**ಕಟ್ಟಡ ವೆಚ್ಚಗಳು ಅನುದಾನ ಹಂಚಿಕೆ ಪಟ್ಟಿ ಆರ್ಥಿಕ-ಲಕ್ಷ ಗಳಲ್ಲಿ(ಆರ್ಥಿಕ-ಲಕ್ಷ ಗಳಲ್ಲಿ) | | | | | | | | | |
| ಕ್ರಸಂ | ಜಿಲ್ಲೆ | ಉಕೃನಿ ಕಛೇರಿ  (1&2) | ತಾಲ್ಲೂಕು ಸಂಖ್ಯೆ | ರೈ. ಸಂ. ಕೇಂ ಸಂ | ಕಟ್ಟಡ ವೆಚ್ಚಗಳು,ಬಾಡಿಗೆ  **(ಬಾಡಿಗೆ ಕಟ್ಟಡಗಳಲ್ಲಿ ರುವ ಕಛೇರಿ ಗಳಿಗೆ ಮಾತ್ರ** | **ತೆರಿಗೆ ಮತ್ತು ಶುಲ್ಕಗಳ ಸಂದಾಯ ವೆಚ್ಚ** | **ಸ.ಕೃ.ನಿ ಕಛೇರಿಗಳಲ್ಲಿ ಇರುವ ರೈ.ಸಂ.ಕೇ.ಗಳ ನಿರ್ವಹಣಾ ವೆಚ್ಚ** | | **ಒಟ್ಟು** |
| **ಸ.ಕೃ.ನಿ ಕಛೇರಿ ಗಳಲ್ಲಿ ಇರುವ ರೈ.ಸಂ.ಕೇಗಳ ಸಂ** | **ಸ.ಕೃ.ನಿ ಕಛೇರಿಗಳಲ್ಲಿರುವ ರೈ.ಸಂ.ಕೇ ಗಳ ನಿರ್ವಹಣಾ ವೆಚ್ಚ** |
| 1 | ಬಾಗಲಕೋಟೆ | 2 | 6 | 18 | 2.16 | 2.25 | 0 | 0 | 4.41 |
| 2 | ಬೆಂಗಳೂರು (ಗ್ರಾ) | 1 | 4 | 17 | 1.16 | 1.5 | 2 | 0.36 | 3.02 |
| 3 | ಬೆಂಗಳೂರು(ನ) | 0 | 2 | 11 | 0.83 | 0.5 | 1 | 0.18 | 1.51 |
| 4 | ಬೆಳಗಾವಿ | 2 | 10 | 35 | 1.09 | 3.25 | 3 | 0.54 | 4.88 |
| 5 | ಬಳ್ಳಾರಿ | 1 | 3 | 12 | 1.26 | 0.5 | 0 | 0 | 1.76 |
| 6 | ಬೀದರ್ | 2 | 5 | 30 | 0.47 | 4 | 0 | 0 | 4.47 |
| 7 | ವಿಜಯಪುರ | 2 | 5 | 20 | 1.16 | 2 | 0 | 0 | 3.16 |
| 8 | ಚಾಮರಾಜನಗರ | 1 | 4 | 16 | 0.66 | 1.5 | 3 | 0.54 | 2.7 |
| 9 | ಚಿಕ್ಕಬಳ್ಳಾಪುರ | 2 | 6 | 26 | 2.16 | 1.25 | 3 | 0.54 | 3.95 |
| 10 | ಚಿಕ್ಕಮಗಳೂರು | 2 | 7 | 34 | 2.14 | 2.5 | 3 | 0.54 | 5.18 |
| 11 | ಚಿತ್ರದುರ್ಗ | 2 | 6 | 22 | 3.32 | 2.25 | 0 | 0 | 5.57 |
| 12 | ದಕ್ಷಿಣ ಕನ್ನಡ | 2 | 5 | 17 | 1 | 1.75 | 2 | 0.36 | 3.11 |
| 13 | ದಾವಣಗೆರೆ | 2 | 6 | 20 | 3.86 | 2.25 | 2 | 0.36 | 6.47 |
| 14 | ಧಾರವಾಡ | 2 | 5 | 14 | 2.16 | 2 | 1 | 0.18 | 4.34 |
| 15 | ಗದಗ | 2 | 5 | 11 | 2.15 | 2 | 2 | 0.36 | 4.51 |
| 16 | ಕಲಬುರಗಿ | 2 | 7 | 32 | 3.98 | 3 | 3 | 0.54 | 7.52 |
| 17 | ಹಾಸನ | 2 | 8 | 38 | 1.53 | 2.75 | 2 | 0.36 | 4.64 |
| 18 | ಹಾವೇರಿ | 2 | 7 | 19 | 6.16 | 2.5 | 1 | 0.18 | 8.84 |
| 19 | ಕೊಡಗು | 1 | 3 | 16 | 2.28 | 1.25 | 1 | 0.18 | 3.71 |
| 20 | ಕೋಲಾರ | 2 | 5 | 27 | 3.16 | 2 | 3 | 0.54 | 5.7 |
| 21 | ಕೊಪ್ಪಳ | 1 | 4 | 20 | 1.55 | 1.5 | 1 | 0.54 | 3.59 |
| 22 | ಮಂಡ್ಯ | 2 | 7 | 31 | 5.55 | 2.5 | 1 | 0.18 | 8.23 |
| 23 | ಮೈಸೂರು | 2 | 7 | 33 | 1.18 | 2.5 | 3 | 0.54 | 4.22 |
| 24 | ರಾಯಚೂರು | 2 | 5 | 37 | 2.16 | 2 | 0 | 0 | 4.16 |
| 25 | ರಾಮನಗರ | 1 | 4 | 18 | 3.96 | 1.5 | 3 | 0.54 | 6 |
| 26 | ಶಿವಮೊಗ್ಗ | 2 | 7 | 39 | 1 | 3.58 | 2 | 0.36 | 4.94 |
| 27 | ತುಮಕೂರು | 2 | 10 | 50 | 1.36 | 3.25 | 6 | 1.08 | 5.69 |
| 28 | ಉಡುಪಿ | 1 | 3 | 9 | 3.38 | 1.25 | 2 | 0.36 | 4.99 |
| 29 | ಉತ್ತರ ಕನ್ನಡ | 2 | 11 | 35 | 0.86 | 2.25 | 9 | 1.32 | 4.43 |
| 30 | ಯಾದಗಿರಿ | 1 | 3 | 16 | 5.2 | 1.25 | 1 | 0.18 | 6.63 |
| 31 | ವಿಜಯನಗರ | 1 | 5 | 19 | 1.67 | 1 | 0 | 0 | 2.67 |
|  | **ಒಟ್ಟು** | **51** | **173** | **742** | **70.56** | **63.58** | **63** | **10.86** | **145.0** |

1. **ಲೆಕ್ಕ ಶೀರ್ಷಿಕೆ 4401-00-001-1-01 ಯೋಜನೆ “ಕೃಷಿ ಮೂಲಭೂತ ಸೌಕರ್ಯ”**

**ಉಪ ಶೀರ್ಷಿಕೆ 139 ಪ್ರಧಾನ ಕಾಮಗಾರಿಗಳು.**

2022-23ನೇ ಸಾಲಿನಲ್ಲಿ ಮೇಲಿನ ಲೆಕ್ಕ ಶೀರ್ಷಿಕೆಯಡಿ ರೂ.500.00 ಲಕ್ಷಗಳ ಅನುದಾನವನ್ನು ಒದಗಿಸಲಾಗಿರುತ್ತದೆ.

ಈ ಯೋಜನೆಯಡಿ ಸ್ವಂತ ಕಟ್ಟಡ ಹೊಂದಿರದೇ ಇರುವ ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರ ಕಛೇರಿ, ಉಪ ಕೃಷಿ ನಿರ್ದೇಶಕರ ಕಛೇರಿ-1 ಮತ್ತು 2, ಸಹಾಯಕ ಕೃಷಿ ನಿರ್ದೇಶಕರ ಕಛೇರಿ ಹಾಗೂ ರೈತ ಸಂಪರ್ಕ ಕೇಂದ್ರಗಳ (RIDF ಯೋಜನೆ ಹೊರತುಪಡಿಸಿದ) ನೂತನ ಕಟ್ಟಡಗಳನ್ನು ನಿರ್ಮಿಸಲು, ಸಂತ ಕಟ್ಟಡಗಳನ್ನು ಹೊಂದಿರುವ ರೈತ ಸಂಪರ್ಕ ಕೇಂದ್ರಗಳ ಆವಣದಲ್ಲಿ ಗೋದಾಮು ನಿರ್ಮಾಣ ಹಾಗೂ ಉಚಿತ ನಿವೇಶನಗಳು ಲಭ್ಯವಿಲ್ಲದ ಸ್ಥಳಗಳಲ್ಲಿ ಇಲಾಖೆಯ ಸ್ವಂತ ಕಟ್ಟಡಗಳನ್ನು ನಿರ್ಮಿಸಲು ನಿವೇಶನಗಳ ಖರೀದಿಗೆ ಮೇಲಿನ ಲೆಕ್ಕ ಶೀರ್ಷಿಕೆಯಡಿ ಬಿಡುಗಡೆಯಾಗುವ ಅನುದಾನವನ್ನು ಬಳಸಲಾಗುವುದು.

**ನೂತನ ಕಟ್ಟಡ ನಿರ್ಮಾಣಕ್ಕಾಗಿ ಮಾರ್ಗಸೂಚಿಗಳು**

1. ನೂತನ ಕಟ್ಟಡ ನಿರ್ಮಾಣಕ್ಕೆ ನಿವೇಶನವು ಲಭ್ಯವಿರಬೇಕು ಹಾಗೂ ನಿವೇಶನವು ಇಲಾಖೆಯ ಕಛೇರಿಯ ಮುಖ್ಯಸ್ಥರ ಹೆಸರಿನಲ್ಲಿರಬೇಕು ಮತ್ತು ಸುಪರ್ದಿನಲ್ಲಿರಬೇಕು.
2. ನೂತನ ಕಟ್ಟಡ ನಿರ್ಮಾಣ ಕಾಮಗಾರಿಗೆ ನಿವೇಶನದ ದಾಖಲೆಗಳ ಪ್ರತಿಗಳು, ವಿವರವಾದ ಅಂದಾಜು ಪಟ್ಟಿ ಹಾಗೂ ಕಟ್ಟಡದ ನಕ್ಷೆಯೊಂದಿಗೆ ಆಡಳಿತಾತ್ಮಕ ಮಂಜೂರಾತಿ ಹಾಗೂ ಅನುದಾನ ಬಿಡುಗಡೆಗೆ ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರು, ಕೇಂದ್ರ ಕಛೇರಿಗೆ ಪ್ರಸ್ತಾವನೆಯನ್ನು ಸಲ್ಲಿಸುವುದು. (ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರ ಆರ್ಥಿಕ ಅಧಿಕಾರ ವ್ಯಾಪ್ತಿ ಮೀರಿದ್ದಲ್ಲಿ)
3. ನೂತನ ಕಟ್ಟಡ ನಿರ್ಮಾಣ ಕಾಮಗಾರಿಯನ್ನು ಲೋಕೋಪಯೋಗಿ ಇಲಾಖೆ ಅಥವಾ ಪಂಚಾಯತ್ ರಾಜ್ ಇಂಜನಿಯರಿಂಗ್ ಇಲಾಖೆ ಮೂಲಕವೇ ಕೈಗೊಳ್ಳುವುದು.
4. ಗೋದಾಮು ನಿರ್ಮಾಣ ಕಾಮಗಾರಿಯನ್ನು ಸರ್ಕಾರವು ಅನುಮತಿಸಿದ ಸಂಸ್ಥೆಗಳ ಮೂಲಕ ಅನುಷ್ಠಾನಗೊಳಿಸುವುದು.
5. ಉಚಿತ ನಿವೇಶನ ಲಭ್ಯವಿಲ್ಲದಿದ್ದ ಕಡೆ ಕೃಷಿ ಉತ್ಪನ್ನ ಮಾರುಕಟ್ಟೆ ಸಮಿತಿ/ ಸರ್ಕಾರದ ಅಂಗ ಸಂಸ್ಥೆಗಳ ಮೂಲಕ/ ಖಾಸಗಿಯವರಿಂದ ನಿವೇಶನ ಖರೀದಿಸಲು ನಿಯಮಾನುಸಾರ ಕೇಂದ್ರ ಕಛೇರಿಗೆ ಪ್ರಸ್ತಾವನೆ ಸಲ್ಲಿಸಿ ಅನುಮತಿಯ ನಂತರ ನಿವೇಶನ ಖರೀದಿಸಲು ಕ್ರಮ ವಹಿಸುವುದು.
6. ಹೊಸ ಕಟ್ಟಡಗಳ ನಿರ್ಮಾಣಕ್ಕೆ ವಿವರವಾದ ಮಾಹಿತಿಗಳೊಂದಿಗೆ ಶೀಘ್ರವಾಗಿ ಪ್ರಸ್ತಾವನೆಗಳನ್ನು ಕೇಂದ್ರ ಕಛೇರಿಗೆ ಸಲ್ಲಿಸುವುದು.

**ಸೂಚನೆ:** ಜಿಲ್ಲಾ ಜಂಟಿ ಕೃಷಿ ನಿರ್ದೇಶಕರುಗಳು ರೈತ ಸಂಪರ್ಕ ಕೇಂದ್ರ ಕಟ್ಟಡಗಳನ್ನು ನಿರ್ಮಿಸಲು ತಮ್ಮ ಜಿಲ್ಲೆಗಳಲ್ಲಿ ನಿವೇಶನ ಲಭ್ಯತೆಯ ಬಗ್ಗೆ ಈ ಕೆಳಕಂಡ ನಮೂನೆಯಲ್ಲಿ ಕೇಂದ್ರ ಕಛೇರಿಯ ಇಂಜಿನೀಯರಿಂಗ್ ವಿಭಾಗಕ್ಕೆ ಮಾಹಿತಿಯನ್ನು ಸಲ್ಲಿಸುವುದು. e-mail:agrieng@nic.in

**ನಮೂನೆ**

|  |  |  |  |  |  |
| --- | --- | --- | --- | --- | --- |
| ಕ್ರ. ಸಂ | ಜಿಲ್ಲೆ | ತಾಲ್ಲೂಕು | ಹೋಬಳಿ | ರೈತ ಸಂಪರ್ಕ ಕೇಂದ್ರ ನಿರ್ಮಾಣಕ್ಕೆ ಸ್ಥಳ | ನಿವೇಶನದ ಲಭ್ಯತೆ (ಉದ್ದ\*ಅಗಲ) |

1. ನಿವೇಶನವು ಇಲಾಖೆಯ ಸುಪರ್ದಿಯಲ್ಲಿದ್ದು, ಇಲಾಖೆಯ ಹೆಸರಿಗೆ ನೊಂದಣಿ/ಖಾತೆ ಇರಬೇಕು.
2. ತಕ್ಷಣ ನಿರ್ಮಾಣ ಕಾಮಗಾರಿ ಪ್ರಾರಂಭಿಸಲು ನಿವೇಶನವು ಎಲ್ಲಾ ರೀತಿಯಿಂದ ಲಭ್ಯವಿರಬೇಕು.